
„Biserica trăieşte din Euharistie (Ecclesia de Eucharistia vivit). Acest adevăr 
nu exprimă numai o experienţă zilnică de credinţă, ci cuprinde în sinteză nu- 
cleul misterului Bisericii”. Aceste prime cuvinte ale ultimei scrisori enciclice 
a Papei loan Paul al II-lea, Ecclesia de Eucharistia, scot în evidenţă în mod clar 
profunzimea şi trăinicia raportului vital dintre Biserică şi Liturgie şi centrul ei 
sacramental, Euharistia. Este vorba despre o evidenţă ce se bazează și pe do- 
cumentele Conciliului al II-lea din Vatican, mai ales prin constituţiile ce pri- 
vesc Liturgia, Sacrosantum Concilium, şi Biserica, Lumen Gentium. În aceste 
documente descoperim faptul că una dintre căile pentru a pătrunde misterul 
Bisericii presupune legătura existențială dintre Biserică şi Liturgie, deoarece în 
Liturgie se zăresc expresia şi realizarea misterului de comuniune şi de mântu- 
ire al Bisericii?. 

O consecinţă directă a acestei reciprocităţi dintre Biserică şi Euharistie şi, 
mai larg, dintre Biserică şi Liturgie este integrarea faptului liturgic în discursul 
teologic, mai ales, în cadrul ecleziologiei. Însă, la o lectură atentă a gândirii 
teologice postconciliare un reputat liturgist, S. Marsili, afirma: „Avem impre- 
sia că teologia încă nu s-a decis să considere liturgia drept una dintre compo- 
nentele necesare existenţei şi înțelegerii misterului Bisericii”. Acest vast câmp 
al reflecției ecleziologice, ce apare, aşadar, destul de arid la considerarea litur- 
giei drept un locus theologicus autentic, prezintă însă şi unele zone fertile care 


' Ecclesia de Eucharistia. 

? «Attamen Liturgia est culmen ad quod actio Ecclesiae tendit et simul fons unde omnis 
virtus emanat» (Liturgia e culmea spre care tinde acțiunea Bisericii şi izvorul din care emană 
toată puterea ei), Conc. Ecum. Vat. II, Costituzione sulla Sacra Liturgia Sacrosantum Conci- 
lium, 10, Acta Apostolicae Sedis 56 (1964) 102; «Sacrificium eucharisticum, totius vitae chris- 
tianae fontem et culmen, participantes divinam victimam Deo offerunt atque seipsos cum 
Ea» (Participând la Jertfa euharistică, izvor şi apogeu al întregii vieți creştine, ei oferă lui 
Dumnezeu Victima divină şi pe ei înşişi o dată cu Ea), Costituzione dogmatica sulla Chiesa 
Lumen Gentium, 11, Acta Apostolicae Sedis 57 (1965) 15. 

* S. MARSILI, in Ecclesiologia e liturgia. Atti della X Settimana di studio dell'Associazione 
Professori di Liturgia, Casale Monferrato 1982, 5. 

au dat roade: este vorba despre ecleziologia de comuniune ca ecleziologia Bi- 
sericii locale. Iată de ce vom aprofunda în cele ce urmează gândirea ecleziolo- 
gică a teologului catolic canadian Jean-Marie Roger Tillard (1927-2000). Tillard 
construieşte în operele sale cele mai importante, precum și în numeroasele 
sale articole o ecleziologie a Bisericii locale, în care apare mereu mai evidentă 
legătura strânsă dintre ecleziologie şi liturgie, plecând de la osmoza, un ter- 
men aproape tehnic pentru teologul canadian, dintre Biserică şi Euharistie. 
Vom descoperi astfel cum Tillard, dezvoltând ecleziologia de comuniune pro- 
pusă de Conciliul al II-lea din Vatican, s-a deschis dialogului cu liturgia ca 
ştiinţă şi cu celebrarea liturgică, elaborând o ecleziologie euharistico-comuni- 
onală, fondată pe mărturia patristică a Bisericii nedespărțite. 


1. Ecleziologia de comuniune 
1.1. J.M.R. Tillard: pasiunea pentru comuniune 


Timothy Radcliffe, superiorul general al Ordinului Dominican, considera 
că expresia „pasiune pentru comuniune” este cea mai adecvată pentru a sinte- 
tiza întreaga activitate a lui Tillard, atât ca teolog şi profesor, cât şi ca om de 
credință şi călugăr al ordinului dominican. Opera sa teologică nu e altceva 
decât expresia celei mai profunde pasiuni pentru misterul de comuniune care 
este însăși fiinţa Sfintei Treimi: un Dumnezeu care se revelează omului drept 
comuniune între Tatăl şi Fiul în unitatea Duhului Sfânt în cadrul aceluiaşi act 
de dăruire a mântuirii, al cărei conţinut este tocmai comuniunea cu Dumne- 
zeu şi cu oamenii. Pentru a înțelege mai bine cum această pasiune pentru co- 
muniune s-a concretizat într-o gândire teologică sistematică, e necesară oferi- 
rea anumitor date biografice. 

Născut în 1927, pe insula Saint-Pierre et Miquelon, Tillard intră în ordinul 
fraţilor predicatori la Ottawa, unde şi-a început studiile de filosofie ce vor fi 
completate la Roma, la Angelicum, cu un doctorat în filosofia sfântului Toma 
de Aquino. Deja din 1958 îşi începe activitatea de profesor de teologie dogma- 
tică la Colegiul dominican din Ottawa, loc ce a devenit centrul activității sale 
profesorale şi pe care va trebui să îl părăsească deseori pentru a răspunde ce- 
rerilor altor universități de a ţine diferite cursuri. A predat astfel şi la Univer- 
sitatea Laval (Quebec), în Belgia, la Bruxelles, în Anglia, la universităţile angli- 
cane din Oxford, Lincoln şi Nottingham, în Spania, la universităţile din Sala- 
manca, Barcelona şi Madrid, iar în Elveţia la Friebourg, unde a predat un curs 
de teologie ecumenică, până când a murit în anul 2000. 

A participat la toate sesiunile Conciliului al II-lea din Vatican în calitate de 
expert al episcopatului canadian. Întâlnirile cu teologii anglicani reformaţi şi 
ortodocşi ocazionate de Conciliu sunt locul în care Tillard îşi începe angajarea 
ecumenică, ce cu timpul va deveni obiectul principal al muncii sale teologice. 
Imediat după Conciliu este unul dintre primii observatori catolici la Consiliul 
Mondial al Bisericilor, aici lucrând împreună cu teologi ca J. Meyendorff şi J. 
Zizioulas. Tillard este numit și consultor al comisiei însărcinate cu înfăptuirea 
reformei liturgice dorite de Conciliu. În această calitate a elaborat împreună 
cu renumitul teolog C. Vagaggini partea doctrinală a instrucţiunii Eucharisti- 
cum mysterium din 1967. 

În 1969 devine consultor al Secretariatului pentru unitatea creştinilor şi 
face parte din diferite comisii de dialog teologic bilateral, participând astfel la 
dialogul cu teologii anglicani şi cei ortodocşi. O sarcină importantă care l-a 
ţinut pe Tillard în prima linie a angajării ecumenice a fost cea de membru şi 
apoi, până la moarte, de vicemoderator al Comisiei teologice „Credinţă şi Or- 
dine” (Faith and Order) a Consiliului Ecumenic al Bisericilor. A fost, de ase- 
menea, membru al Comisiei Teologice Internaționale în al doilea cincinal al 
existenţei comisiei. 

Toate aceste activităţi, de la angajarea sa drept teolog ecumenic şi al vieții 
consacrate până la activitatea sa de profesor şi conferenţiar, configurează o 
viață dedicată Bisericii şi susținută de pasiunea pentru comuniune, care este 
misterul însuşi al lui Dumnezeu, dar și cheia de lectură a vieţii Bisericii. 

Opera sa teologică, datorită dimensiunilor sale considerabile, poate fi stu- 
diată din mai multe puncte de vedere: cel al teologiei sacramentelor, mai ales 
al Euharistiei, cel al vieții consacrate“, sau cel al ecleziologiei de comuniune’. 
Însă această diversitate de teme abordate nu trebuie să ne îndepărteze de ceea 
ce am putea numi unitatea de bază a operei teologului canadian, firul roşu ce 
îl însoţeşte în toate itinerariile reflexiei sale, de la vocaţia pentru viaţa consa- 
crată în lumea contemporană la sacramentalitatea Bisericii: atenţia particulară 


* Cităm lucrările cele mai importante: Cest lui qui nous a aimés, Paris 1963; Les Religieux 
au coeur de l'Eglise, Cahiers de Communauté chrétienne, Montreal 1967; Religieux aujourd hui, 
Bruxelles 1973; Devant Dieu et pour le monde: le projet des religieux, Paris 1974 ; Religieux - un 
chemin d'Evangile, Bruxelles 1975; Il y a charisme et charisme. La vie religieuse, Bruxelles 1977. 

5 În afara numeroaselor articole opere fundamentale, sunt: LEveque de Rome, Paris 1982 ; 
Église d'Eglises : lecclesiologie de communion, Paris 1987; Chair de l’Église, chair du Christ. Aux 
sources de Lecclesiologie de communion, Paris 1992; LEglise locale. Ecclesiologie de communion 
et catholicite, Paris 1995. 

pentru Euharistie“, pentru celebrarea euharistică, întrucât aceasta este epifa- 
nia şi realizarea comuniunii dintre oameni cu Dumnezeu şi între oameni. Eu- 
haristia pare a fi, aşadar, ca o stea ce călăuzeşte întregul parcurs al reflecţiei 
teologice a teologului dominican. Pentru a pătrunde învăţătura sa cristologică, 
impozanta sa reflecţie asupra misterului Bisericii, precum şi viziunea sa asu- 
pra vieții consacrate, trebuie să ne întoarcem mereu la ceea ce a gândit şi me- 
ditat despre celebrarea euharistică. 

Metoda teologică a lui Tillard este configurată de către cele două criterii 
hermeneutice ale Sfintei Scripturii şi Tradiţiei Bisericii nedespărțite. De aceea, 
şi ecleziologia de comuniune pe care o propune nu este o nouă ecleziologie, ci 
este redescoperirea viziunii ecleziale a Sfinţilor Părinţi, pe de-a întregul pă- 
trunsă de Scriptură şi mereu atestată în liturgie, o viziune asumată şi de Con- 
ciliul al II-lea din Vatican. În prima sa operă despre tema noastră, LEucharistie. 
Paque de lEglise, Tillard afirmă: „Am întrebat Scriptura şi Tradiţia vie a Bise- 
ricii, cerându-le să ne arate ce fel de relație există între celebrarea Cinei Dom- 
nului și misterul Bisericii lui Dumnezeu. Acestea ne-au descoperit cât de 
strânsă este această legătură, astfel încât Euharistia ne-a apărut drept locul 
sacramental al creşterii calitative, al reînnoirii continue și al mersului înainte 
al trupului eclezial al Domnului”. 

Dar Tradiţia vie a Bisericii nu se limitează la literatura patristică sau în de- 
ciziile conciliilor, ci se exprimă în mod autentic şi în viaţa de rugăciune a Bi- 
sericii ce se regăseşte în textele liturgice. Tillard crede cu şi prin Biserica în 
rugăciune şi, de aceea, e conştient de profundul adevăr ce animă vechiul ada- 
giu lex orandi, lex credendi. Aceasta rezultă din bogăţia citatelor a textelor li- 
turgice, care, de regulă, au rolul de a confirma şi a aprofunda cu noi nuanţe 
datele descoperite în Scriptură şi în textele patristice. 


1.2 Ecleziologia de comuniune şi izvorul său: Sfânta Treime 


Tillard construieşte edificiul ecleziologiei de comuniune pe fundamentul 
osmozei dintre Biserică şi Euharistie. Această profundă reciprocitate este afirmată 


* Cf. bibliografia de la sfârşitul studiului; de notat faptul că primul studiu cu o importantă 
valoare teologică scris de Tillard este LEucharistie. Pâque de l'Eglise, Neuchâtel 1964, iar şi 
ultimul său studiu a fost dedicat Euharistiei: «Eucharistia. La comunione alla Pasqua del Si- 
gnore», in M. BROUARD, ed., Eucharistia. Enciclopedia eucaristica, Bologna 2004, 459-508; 
avem astfel impresia că întreaga sa operă se regăseşte într-un cerc hermeneutic ce se deschide 
şi se închide cu Euharistia. 

7 J.-M. R. TILLARD, LEucaristia, pasqua della Chiesa, 403. 

deja de sfântul Paul în binecunoscutul fragment din prima sa scrisoare către 
Corinteni, în care arată tainica corelaţie dintre trupul primit la masa euharis- 
tică şi trupul eclezial al Domnului: 


Potirul binecuvântării pe care îl binecuvântăm nu este oare împărtășire cu sângele 
lui Cristos? Pâinea pe care o frângem nu este oare împărtăşire cu trupul lui Cris- 
tos? Pentru că este o singură pâine, noi, cei mulți, suntem un singur trup, căci toți 
ne împărtăşim din aceeași unică pâine (1Cor 10,16-17). 


Astfel că Tillard arată cum Biserica este în profunditatea ființei sale euha- 
ristică în acelaşi mod în care Euharistia este eclezială. De aceea, afirmă el: 
„Euharistia se explică prin Biserică şi Biserica se explică prin Euharistie: sun- 
tem la fundamentul a ceea ce numim ecleziologie de comuniune”. Teologul 
dominican continuă astfel ecleziologia de comuniune a Conciliului al II-lea 
din Vatican într-un sens comunional-euharistic. Pentru a pătrunde în profun- 
zimea acestei viziuni comunional-euharistice, trebuie să se plece de la eveni- 
mentul central al Bisericii vizibile, adică de la Euharistica Bisericii locale, cea 
prezidată de către episcop, înconjurat de prezbiteriul său, de diaconi şi de în- 
tregul popor creştin. Este aici locul unde se întâlneşte şi emerge plinătatea 
comuniunii drept natură a Bisericii. Este vorba despre comuniune atât pe linia 
verticală a relaţiei credincioşilor cu Dumnezeu, cât şi pe cea orizontală mai 
întâi a creștinilor între ei şi apoi a comunităţilor de credincioși între ele. Dar 
izvorul şi modelul acestei comuniuni (koinonia) este Sfânta Treime, este co- 
muniunea de iubire ce are loc în cadrul relațiilor intratrinitare. 

Această strânsă legătură dintre misterul de comuniune al Sfintei Treimi şi 
misterul de comuniune al Bisericii se clarifică numai în cadrul desfăşurării 
planului mântuitor al lui Dumnezeu. De aceea, Tillard caută identitatea Bise- 
ricii în cadrul economiei divine, în planul Tatălui. 

În planul său veşnic, Dumnezeu a dorit să instaureze o comuniune de viață 
cu creatura plăsmuită de mâinile sale după chipul şi asemănarea sa. Rodul 
păcatului însă a fost diviziunea, separarea între om şi Dumnezeu. În planul 
iubirii sale, Dumnezeu doreşte să înfăptuiască mântuirea creaturii sale în per- 
soana lui Cristos şi prin darul Duhului Sfânt. Iar în acest plan al lui Dumne- 
zeu, Biserica ocupă un loc preţios, pentru că devine parte a acestui mister al 
voinţei sale (cf. Ef 1,9-10) prin care Dumnezeu doreşte să restabilească comu- 
niunea cu întreaga umanitate, mai mult, ea apare drept realizarea acestui mister’. 
Având prezent planul mântuitor al lui Dumnezeu şi bazându-se, în special, pe 


8 J.-M. R. TILLARD, Chair de PEglise, chair du Christ, 43. 
° Cf. J- M.R. TILLARD, «LEglise de Dieu dans le dessein de Dieu», Irenikon 58 (1985) 21-60. 

Faptele Apostolilor şi apoi pe părinţii Bisericii, Tillard atribuie acestei mântuiri 
numele de koinonia. Aceasta desemnează în limbajul neotestamentar şi patristic 
„intrarea fiecărui botezat şi a fiecărei comunităţi de credincioşi în spaţiul de 
reconciliere deschis de Cristos pe cruce și pe care Duhul Sfânt îl face să apară 
în ziua de Rusalii. Iar acest spaţiu este inclus în misterul de comuniune care 
este însăşi existența lui Dumnezeu”. 

Tot din perspectiva înfăptuirii planului lui Dumnezeu prin misterul pascal 
al lui Cristos, putem desprinde raportul constitutiv dintre Cristos şi Biserică, 
raport redat cu imaginea paulină a Bisericii drept trupul lui Cristos. În acest 
trup, format din Biserică şi capul ei, Cristos, şi în care este imprimată mântu- 
irea drept comuniune, există un punct de intrare, văzut în apele botezului, dar, 
mai ales, o culme, un punct al plinătăţii: sinaxa euharistică. Analizând axioma 
patristică „Euharistia face Biserica” şi atribuindu-i relevanţa ce i se cuvinte, 
Tillard ajunge la următoarea intuiţie: „Tocmai prin sinaxa euharistică Biserica 
lui Dumnezeu izvorăşte, apare într-un anumit loc. Iar Biserica universală vine 
din comuniunea diferitelor comunităţi euharistice între ele, prezidate de mi- 
niştri care sunt şi ei în comuniune. Biserica lui Dumnezeu se naşte, așadar, din 
Kowwvia Twv ekkAnowwv. Unitatea sa este manifestarea înrădăcinării sale 
euharistice”!!. Graţie acestei profunde înrădăcinări euharistice, Biserica, tru- 
pul lui Cristos, este şi o comuniune de comuniuni, Biserică de biserici”. 

Tillard fundamentează ecleziologia de comuniune în misterul Sfintei Tre- 
imi, atât în misterul său ad intra: este o comuniune de trei persoane, cât şi în 
acțiunea sa ad extra: comuniunea este un dar al Tatălui, este unitate într-un 
singur trup şi printr-o unică jertfă, şi este rodul acţiunii Duhului Sfânt. De 
aceea, Biserica lui Dumnezeu își are rădăcina în eterna comuniune dintre Ta- 
tăl şi Fiul în Duhul Sfânt”. 


1.3 Structura Bisericii, structură de comuniune 


Dacă ființa cea mai profundă a Bisericii este comuniunea, izvorâtă din 
Dumnezeu care se revelează drept comuniune veşnică de trei persoane, rodul 
acestei identități a Bisericii, comuniune de comuniuni, se configurează şi într-o 
structură de comuniune: „va fi un minister al comuniunii şi o comuniune de 


10 J.-M. R. TILLARD, Chiesa di Chiese, 29. 

“J.-M. R. TILLARD, «Koinonia» in Dictionnaire de Spiritualité VIII, Paris 1974, 1761. 
12 Cf. J.-M. R. TILLARD, Chiesa di Chiese, 41. 

13 Cf. J.-M. R. TILLARD, Chair de PEglise, chair du Christ, 75. 

ministere”!“. Aşadar, structura ministerială a Bisericii determinată de cele trei 
trepte ale preoţiei ministeriale îşi găseşte identitatea în faptul de a fi în servi- 
ciul comuniunii Bisericii lui Dumnezeu, în a păstra, susține, conduce şi supra- 
veghea această comuniune în numele lui Cristos şi a Celui care l-a trimis, Tatăl 
ceresc. 

În sinergia de carisme pe care Duhul Sfânt le suscită în fiecare Biserică lo- 
cală, funcţia specifică ministerului sacerdotal, exercitat individual sau în mod 
colegial, este aceea de a garanta, de a promova şi de a reprezenta comuniunea 
tuturor. De aceea, ministerul sacerdotal trebuie situat în contextul comunită- 
ţii, neam sfânt şi preoţie împărătească, în cadrul rețelei de relaţii fraterne ba- 
zate pe Botez. Pentru Tillard, susținut, în principal, de scrisorile sfântului Ig- 
națiu de Antiohia, contextul ecleziologic al ministerului sacerdotal este cel al 
bisericii locale: fiecare biserică locală este, aşadar, ea însăşi o comuniune de 
botezați adunată într-o comunitate de Duhul Sfânt, pe baza botezului lor, în- 
tr-o sinaxă euharistică. Şi tot Euharistia este cea care întăreşte şi solidifică în 
comuniunea Bisericii lui Dumnezeu comuniunile Bisericilor locale. Între Bi- 
sericile locale există una care trebuie să fie într-un mod deosebit în slujirea 
unității şi catolicității Bisericii lui Dumnezeu: Biserica din Roma. Există, aşa- 
dar, un primat legat de această Biserică locală, care este cimentat de mărturia 
şi martiriul apostolilor Petru şi Paul şi este, în același timp, un dar al lui Dum- 
nezeu pentru comuniunea şi unitatea Bisericii. 


2. Sinaxa euharistică: epifanie şi ferment a Bisericii comuniune 


Una dintre convingerile de bază ale lui Tillard reiese din următoarea sa 
afirmaţie: „Aşa cum nu se mai poate să reflectăm în profunzime asupra Bise- 
ricii lui Dumnezeu fără a face măcar o menţiune despre Euharistie, semn şi 
ferment al unităţii creştinilor, tot astfel, nu se mai poate pătrunde misterul 
pâinii Domnului fără a apela, în primul rând, la funcţia sa eclezială”!?. De aceea, 
teologul canadian analizează în multe dintre operele sale cele mai importante 
această funcție eclezială a evenimentului sacramental ce are loc la sinaxa eu- 
haristică. Dorim ca în continuare să dăm atenţie filonului liturgic al discursu- 
lui teologic tillardian, pentru a evidenția în ce modalitate Euharistia este în 
acelaşi timp epifanie, manifestarea prin excelenţă a Bisericii comuniune, dar și 
ferment care construieşte comuniunea eclezială. 


14 J.-M. R. TILLARD, Chiesa di Chiese,200. 
15 ].-M.R. TILLARD, «L Eucaristia e la Chiesa», in L. RENWART, ed., Eucaristia: aspetti e 
problemi dopo il Vaticano II, Assisi 1968, 57. 

Dar, înainte de a evidenția relevanţa eclezială a misterului euharistic, Til- 
lard doreşte să arate caracterul globalizant al Euharistiei, în sensul că prin 
aceasta Biserica este pusă în comuniune cu actul central al mântuirii, actuali- 
zându-i efectele. Acest primat al Euharistiei ca atare, înainte de accentuarea 
oricărui aspect al său particular - laudă, adoraţie, jertfă, prezenţă reală, consa- 
crare, primire, adunare liturgică —, este evocat de Tillard!* prin forța demon- 
strativă a rugăciunii asupra darurilor din a doua duminică a timpului de peste 
an, ce provine din Sacramentariul Leonian sau, mai bine zis, Veronense: „Dă- 
ruieşte-ne, te rugăm, Doamne, harul să luăm parte cu vrednicie la aceste taine, 
pentru că, ori de câte ori se celebrează memorialul acestei jertfe, se împlineşte 
lucrarea răscumpărării noastre”. Astfel, descoperim cum în cadrul celebrării 
Euharistiei adunarea liturgică primeşte harul Duhului Sfânt de a se sintoniza 
cu tainele ce se celebrează (digne frequentare mysteria), în certitudinea că prin 
acest memorial celebrat în sinaxă a ofertei jertfelnice a lui Cristos (commemo- 
ratio celebratur huius hostiae) este pusă în acţiune, se actualizează întreaga 
lucrare a răscumpărării noastre (opus nostrae redemptionis exercetur). Or, fi- 
ind această lucrare a mântuirii împlinită prin evenimentul pascal al crucii lui 
Cristos şi al Învierii sale, Euharistia va fi tocmai actul sacramental, liturgic, în 
care Duhul Sfânt actualizează eficacitatea acestui eveniment al Domnului răs- 
tignit şi preamărit la dreapta Tatălui. Această eficacitate se concretizează în 
comuniunea credincioşilor cu Tatăl ceresc şi între ei, în Cristos Domnul şi 
Mântuitorul. 

Tot cu ajutorul acestei rugăciuni putem evidenția faptul că Tillard, pentru 
a analiza profunzimea raportului dintre Biserică şi Euharistie, pleacă de la ce- 
lebrarea euharistică văzută în natura sa de memorial. Memorialul, cu funda- 
mentul biblic dat de categoria numită zikkaron, se configurează drept un act 
liturgic de alianţă, în care sunt înnodate, într-o manieră indisolubilă, un act al 
lui Dumnezeu (dimensiunea descendentă) şi un act al Poporului lui Dumne- 
zeu (dimensiunea ascendentă): „actul Tatălui ce actualizează pentru ai săi şi în 
Duhul Sfânt opera Paștelui, actul Poporului creştin care celebrează în credință 
şi speranță această intervenţie salvifică”!5. Memorialul acoperă cu armoniile 


16 Cf. J.-M.R. TILLARD, «La comunione alla Pasqua del Signore», în Eucaristia. Enciclope- 
dia eucaristica, M. BROUARD, ed., Bologna 2004, 459. 

17 «Concede nobis, quaesumus, Domine, haec digne frequentare mysteria, quia, quoties 
huius hostiae commemoratio celebratur, opus nostrae redemptionis exercetur» Missale Ro- 
manum, Città del Vaticano 2002, editio typica tertia, 452. 

18 J-M.R. TILLARD, «Eucharistie et Eglise», în J. ZizrouLas-]. M. R. TILLARD-J. J. VON 
ALLMEN, LEucharistie, Paris 1970, 79. 

sale de sens şi eficacitate întreaga celebrare euharistică, dar îşi are epicentrul în 
anafora sinaxei euharistice, în cadrul căreia anamneza adunării, care aminteşte 
prin laudă lucrarea mântuitoare a Tatălui în Fiul şi epicleza Duhului invocat 
pentru eficacitatea sa în edificarea trupului lui Cristos interacționează într-un 
raport de distincţie, dar nu de diviziune: 


Euharistia se săvârşeşte în același timp prin marea aducere de mulțumire în care 
Biserica exprimă în propriile cuvinte sentimentele totalității trupului eclezial, din 
ascultare față de porunca, exemplul şi cuvintele Domnului său, pe care şi le repetă, 
şi prin puterea Duhului Sfânt, care, prin rugăciunea tuturor, pătrunde această 
anamneză. Anamneza şi epicleza se cheamă reciproc aşa cum Cuvântul şi Duhul 
se cheamă reciproc”. 


Plecând de la această premisă, putem acum să observăm cum Tillard ana- 
lizează osmoza dintre Euharistie şi Biserică în cadrul celor două momente ce 
formează inima sinaxei euharistice: anamneza şi epicleza. 


2.1 Calitatea eclezială a anamnezei 


Studiind anaforele, rugăciunile euharistice, folosite în cadrul sinaxei euha- 
ristice de diferitele liturgii, Tillard arată cum Euharistia se construieşte în ju- 
rul unui act de comemorare, unei anamneze care, plecând de la ceea ce a să- 
vârşit Isus la ultima cină, va include totalitatea evenimentului pascal şi, mai 
mult, ceea ce sf. Paul numeşte mysterion, taină”. Această taină corespunde în 
gândirea sfântului Paul (cf. 1Cor 2,6-8; Rom 16,25-27; Col 1, 24; Ef 1,3-10) 
planului veşnic al lui Dumnezeu, ce s-a împlinit în crucea și învierea lui Isus, 
întrucât în umanitatea pascală a Mântuitorului le-a fost dăruită oamenilor o 
nouă posibilitate de existență în Duhul Sfânt, existență care deschide persoana 
umană Tatălui şi fraţilor. Este vorba, aşadar, de un plan de reconciliere şi de 
comuniune care se concretizează în trupul şi sângele Domnului dăruite pentru 
a realiza această koinonia, comuniune. Este important de precizat că acest act 
de comemorare sau anamneză nu este o simplă evocare sau amintire subiectivă, 
ci este o proclamare plină de laudă a faptului că evenimentul a cărui anamneză 
se înfăptuieşte ajunge la adunarea liturgică şi o pătrunde cu forța sa salvifică. 

În cadrul sinaxei euharistice, centrul acestei taine evocate de anamneză 
este re-prezentată, actualizată prin eficacitatea memorialului și astfel îi unește 
pe credincioşi în comuniunea cu Tatăl şi între ei, astfel că pâinea vieţii şi potirul 


1° 7.-M.R. TILLARD, «Eucharistie et Eglise», 115. 
% Cf. ].-M.R. TILLARD, «Eucharistie et Eglise», 81. 

mântuirii „sunt locul concretizării acestei taine, punctul de sutură şi de unire 
unde multitudinea păcătoşilor devine koinonia, adică comunitate fondată în 
Isus Cristos”. De aceea, atunci când se celebrează Euharistia, Biserica este 
hrănită cu trupul ce cuprinde spaţiul de reconciliere şi comuniune în care ea 
trebuie să intre pentru a fi un trup eclezial, cu realitatea care fundamentează 
existenţa Bisericii. În Euharistie se celebrează, de aceea, actul naşterii, al izvo- 
rârii Bisericii, acela care s-a realizat istoric în moartea și învierea lui Cristos şi 
care se realizează tainic în reactualizarea sacramentală a Paștelui, înfăptuită 
prin semnele sensibile ale sinaxei. Putem înţelege, aşadar, de ce Euharistia a 
fost considerată drept epifania, manifestarea atât a originii pascale a Bisericii, 
cât şi a țesutului său vital de comuniune, a realității de trup eclezial în trupul 
pascal al Domnului. Pentru Tillard, martorul privilegiat în Occident al acestei 
viziuni este sfântul Augustin, care expune magistral cum în memorialul euha- 
ristic Biserica primeşte de la Dumnezeu propria sa natură, ființă de comuniune: 


Dacă vrei să înţelegi taina trupului lui Cristos, ascultă-l pe Apostolul care le spune 
credincioşilor: Voi sunteţi trupul lui Cristos şi mădularele sale (1Cor 12,27). Dacă 
voi sunteți Trupul lui Cristos şi mădularele sale, Taina voastră este așezată pe masa 
Domnului, voi primiţi Taina voastră. Răspundeţi „Amin” la ceea ce primiţi şi, 
răspunzând, subscrieți, consimțţiţi la aceasta (Sermo 272,1). 


Dar a face anamneza , adică a planului lui Dumnezeu, implică a deschide 
adunarea liturgică şi la perspectiva escatologică, în mod esenţial eclezială, a 
Euharistiei. Teologul canadian arată cum, atunci când se săvârşeşte memoria- 
lul momentului începutului misterului său, adunarea liturgică sărbătoreşte 
deja momentul final spre care aceasta tinde. Biserica pelerină pe pământ se 
descoperă drept asociată în cadrul liturgiei euharistice la Biserica Ierusalimu- 
lui ceresc, pentru că Mielul ce stă în centrul liturgiei eterne, conform Apoca- 
lipsului, devine prezent în mod tainic pe altarul Bisericii pământeşti. Și cum 
anamneza nu este numai o evocare a unei realități viitoare spre care ne îndrep- 
tăm, ci presupune prezenţa acestui nucleu al viitorului, adunarea euharistică 
simte deja prezenţa plinătăţii escatologice a comuniunii. Astfel, putem înţele- 
ge şi semnificaţia faptului că Biserica, în plină anaforă, îi numeşte, îi comemo- 
rează pe sfinţii din Paradis. Ea face acest lucru nu numai pentru ca adunarea 
liturgică care celebrează să fie într-o zi unită cu ei în mărire, ci şi pentru că 
prezența trupului Domnului implică într-un anumit mod participarea actuală 


2 J -M.R. TILLARD, «Eucharistie et Eglise», 84. 

a sfinților la celebrarea originii şi naturii de comuniune a Bisericii, dăruite 
prin misterul pascal al lui Cristos”. 

În cadrul anamnezei euharistice a planului de comuniune al lui Dumne- 
zeu, comunitatea se bucură de tot ceea ce Dumnezeu a făcut pentru ea, dar şi 
de tot ceea ce face în prezent şi va înfăptui în favoarea sa: amintire a trecutului, 
dar oferit în momentul sinaxei şi pregustare a speranţei escatologice se între- 
pătrund. 

Euharistia este, aşadar, momentul sacramental în care Biserica, făcând 
anamneza misterului pascal al Domnului, celebrează şi manifestă realitatea de 
comuniune care o plăsmuieşte grație trupului dăruit şi sângelui vărsat pe care 
aceasta le primeşte în Duhul Sfânt. Dar dacă sinaxa euharistică este epifania 
prin excelenţă a naturii de comuniune a Bisericii, aceasta se datorează şi sim- 
bolismului sacramental prin care se realizează prezenţa trupului şi sângelui 
Celui Înviat. 


2.2 Comuniunea semnificată plecând de la anamneză 


Anamneza ultimei cine a Domnului este relevantă în cadrul osmozei dintre 
Biserică şi Euharistie şi datorită faptului că gesturile săvârşite de Domnul şi 
repetate în memorialul euharistic sunt în slujba comuniunii, întrucât au un 
simbolism înrădăcinat în istoria biblică”. Pâinea şi potirul sunt inserate de 
Isus în două gesturi rituale care, pentru cultura lumii biblice, simbolizează şi 
creează în acelaşi timp comunitatea în jurul mesei şi sunt nucleul ospățului 
fratern: frângerea pâinii şi împărtăşirea potirului. 

Prin frângerea pâinii este semnificată comunitatea în jurul mesei: atunci 
când unica pâine, asupra căreia a fost rostită binecuvântarea sigilată de Amin-ul 
celor prezenţi, este frântă şi distribuită de cel ce prezidează, este realizată uni- 
tatea tuturor prin acelaşi dar şi în aceeași experienţă a bunăvoinţei lui Dum- 
nezeu. Şi gestul împărtăşirii potirului, gest care este specificat drept un unic 
potir oferit tuturor de către evangheliştii Marcu şi Matei, are o precisă semni- 
ficaţie comunională: a oferi potirul cuiva însemna a-l asocia la motivele pentru 
care Dumnezeu tocmai a fost binecuvântat şi a intra în comuniune cu el. Aceste 
gesturi simbolice — pâinea frântă şi dăruită şi potirul împărtăşit — inserează 
ospăţul într-o climă de fraternitate şi de comuniune, care ne ajută să înţele- 
gem, după teologul canadian, de ce acestea pot deveni semnul sacramental al 


22 Cf. ].-M.R. TILLARD, «Le memorial dans la vie de l'Eglise», Maison Dieu 106 (1971) 36. 
* Cf. ].-M.R. TILLARD, «The Eucharist and the visibility of Koinonia», Mid - Stream 27 
(1988) 337-351. 

trupului şi sângelui dăruite „pentru a-i aduna laolaltă pe fiii risipiţi ai lui Dum- 
nezeu” (In 11,52). De aceea arată Tillard că 


semnul euharistic [...] este un semn în esenţa sa de comuniune. La Sfânta Cină, 
Isus, Ebed Yahweh, asumă riturile fraternității formate în jurul mesei cu semnifi- 
caţia pe care le-o ataşează credința poporului lui Israel, pentru a face din ele ritu- 
rile ce semnifică şi săvârşesc în modul propriu comuniunea mai largă şi mai pro- 
fundă pe care Isus o instaurează prin Martiriul său, Trupul dăruit care-i adună pe 
toți oamenii într-un singur trup, trupul său eclezial (Ef 1,1-32). Aceasta este, după 
părerea noastră, materia Euharistiei?1. 


Tradiţia vie a Bisericii a avut de foarte devreme intuiţia acestei dimensiuni 
comunitare prezente în semnele euharistice, căutând-o deseori în originea 
pâinii şi a vinului ce provin din numeroase spice şi, respectiv, din multe boabe 
de struguri. Aici autorul citează anafora lui Serapion, care, urmând exemplul 
Didahiei, se foloseşte de acest simbolism: „Şi după cum această pâine, care era 
odinioară semănată pe coline, a fost adunată pentru a deveni una, tot astfel, 
adună sfânta ta Biserică din orice naţiune, din orice ţară, din orice oraş, din 
orice cătun, din orice casă şi fă din ea o singură Biserică vie şi catolică”?. 

Dacă până acum am observat plecând de la anamneză semnificaţia aceasta 
a misterului de comuniune al Bisericii, Tillard ne propune să descoperim cum 
întreaga celebrare euharistică în amplitudinea sa (simboluri materiale, gesturi, 
cuvinte, adunare liturgică) ne dezvăluie dimensiunea sa eclezială, comunională. 
De aceea, să menționăm care sunt elementele sinaxei euharistice care, după pă- 
rerea teologului dominican, manifestă profunda natură comunională a Bisericii. 

Aspectul fundamental al celebrării euharistice, din punct de vedere al ma- 
nifestării comuniunii ecleziale, este, fără îndoială, natura sa comunitară”. Îna- 
inte de toate, trebuie observat că, dintre adunările liturgice, cea euharistică are 
o semnificaţie eclezială deosebită, care o determină să fie matricea oricărei 
comunități creştine de credinţă şi caritate. Credincioșii ce fac parte din această 
adunare, deşi provin din diferite locuri, din diferite ambiente şi experiențe, 
fiind semnaţi de cele mai diverse suferinţe, printre care şi cea a păcatului, în 
momentul împărtăşirii din aceeaşi pâine şi din același potir, formează trupul 
lui Cristos şi manifestă astfel unitatea ce le vine din faptul că sunt fii ai unicului 
Tată ceresc şi, de aceea, frați între ei în Isus Cristos, care a devenit prin înviere 


** ].-M.R. TILLARD, «LEucharistie et la fraternite», Nouvelle Revue Theologique 91 (1969) 124. 

25 ].-M.R. TILLARD, «La comunione alla Pasqua del Signore», 473. 

2% Cf. ].-M.R. TILLARD, «The Eucharist and the visibility of Koinonia», Mid - Stream 27 
(1988) 344. 

principiul umanităţii salvate şi glorificate. Această natură comunitară a cele- 
brării euharistice, cu consecinţa participării comunităţii la totalitatea actului 
sacramental, a fost afirmată cu forță de reforma liturgică a Conciliului al II-lea 
din Vatican, care a reluat convingerea bisericii patristice, şi anume că sacra- 
mentul Domnului se celebrează în formă comunitară, în fraternitate, pentru 
că este sacramentul Bisericii”. 

Printre elementele rituale importante din acest punct de vedere, Tillard 
menționează semnul păcii ce prelungeşte rugăciunea domnească, sugerând 
faptul că credincioşii sunt o singură comunitate şi prin iertarea reciprocă ce 
reînnoieşte caritatea fraternă, dar şi prinprocesiunea de la momentul împărtă- 
şirii însoţită de cânt, care semnifică bucuria şi unitatea comunităţii: „Toți se 
prezintă la masa Domnului formând o unitate prin nevoia de pâinea vieţii şi 
de potirul noului legământ. La fel ca şi semnul păcii, procesiunea împărtăşirii 
aparţine gestului sacramental”. 

Comuniunea eclezială se manifestă la sinaxă pentru că este întreaga comu- 
nitate, formată din laici şi miniştri hirotoniți, care celebrează înaintea Tatălui 
Euharistia. Această unitate între diferiții membri ai adunării care participă fi- 
ecare în conformitate cu propria carismă este lucrarea Duhului Sfânt şi se ma- 
nifestă în diferite modalități. De asemenea, şi comuniunea dintre miniştrii 
hirotoniți se exprimă, în mod special, în sinaxa în care aceştia concelebrează 
în jurul celui care prezidează. Apreciind reforma liturgică ce a restituit conce- 
lebrării locul ce i se cuvenea, Tillard arată cum în cadrul acesteia poporul 
credincios şi concelebranţii, în virtutea diferitelor lor funcţii, formează o uni- 
că adunare ce îşi are centrul în cel care prezidează; împreună ei răspund la 
salutul său, împreună dialoghează cu el în timpul dialogului prefeţei ce des- 
chide anafora, împreună primesc de la el pâinea consacrată care îi transformă 
în trupul eclezial al lui Isus. Aşadar, concelebrarea este o celebrare comună a 
poporului credincios şi a preoţilor în jurul celui care prezidează, ce îl reprezin- 
tă pe Cristos, marele preot ce îi vivifică pe toţi prin puterea misterului său 
pascal. 

Un alt simbolism important din punct de vedere al epifaniei comuniunii 
prin celebrarea euharistică este acela al ritului fermentum. Funcţia eclezială a 


*7 «At its Eucharistic assembly, the local church emerges in certain way from its human 
surroundings both in the plurality of its members and in their close-knit unity. So much so 
that if we want to know what the church is in a given place, the surest way is to look at the 
Eucharistic synaxis» (].-M.R. TILLARD, «The Eucharist and the visibility of Koinonia», Mid - 
Stream 27 (1988) 345). 

* ].-M.R. TILLARD, «La comunione alla Pasqua del Signore», 480. 

ritului este afirmată prin intermediul analizei originii sale istorice: din secolul 
al V-lea până în sec al VII-lea, în Biserica locală a Romei, acest rit exprimă în 
mod realist sau obiectiv comuniunea dintre episcopul care prezidează Euha- 
ristia şi preoții săi, care şi ei prezidează Euharistia, dar în comunităţi îndepăr- 
tate, mai ales duminica. 

În afară de rituri ce exprimă comuniunea eclezială, Tillard individualizează 
şi cuvinte sau formule ce conțin semnificații asemănătoare. De exemplu, salu- 
tul celebrantului ce se adresează poporului credincios: Dominus vobiscum 
(„Domnul să fie cu voi”). Tipică Occidentului şi Egiptului, apărută în contex- 
tul liturgic al Tradiţiei Apostolice atribuită sfântului Hipolit la începutul anafo- 
rei şi apoi introdusă înainte de lectura evangheliei şi de oraţiuni, formula Do- 
minus vobiscum are o semnificaţie teologică ce nu poate fi redusă la o simplă 
urare sau salut. Pentru a o descoperi, teologul canadian analizează fragmentele 
neotestamentare în care se vorbeşte despre „Dumnezeu cu” şi descoperă că 
persoanele ce îl experimentează pe Dumnezeu cu ele au un raport special cu 
Duhul lui Dumnezeu, Duhul Sfânt, care are rolul de a realiza comuniunea 
poporului sfânt (1Cor 14,25) prin dobândirea arvunei sale (2Cor 1,22) şi de a-l 
proteja manifestându-i apartenența la poporul pe care Dumnezeu şi l-a do- 
bândit. Formula Dominus vobiscum a celebrantului vrea deci să asigure adu- 
narea liturgică de prezența Duhului în sânul ei, întrucât aparţine Bisericii lui 
Dumnezeu, dar şi de acțiunea sa dătătoare de viață acțiunii sacramentale pro- 
priu-zise. Şi răspunsul adunării, Et cum spiritu tuo („Şi cu duhul tău”), vrea 
să-l asigure de această dată pe ministrul hirotonit de asistența aceluiaşi Duh 
pentru ceea ce el va săvârşi în baza rolului său specific. 

Dar cuvântul prin care adunarea liturgică îşi manifestă cu o mai mare forță 
comuniunea cu evenimentul euharistic este Amen-ul său. O analiză a Sfintei 
Scripturi, dar şi a celebrării euharistice îl conduce pe Tillard să distingă între 
două tipuri de Amin, care indică forme diferite de participare“. Primul sens 
este acela întâlnit în Biblie la sfârşitul unor anumiţi psalmi, în Amin-ul rugă- 
ciunilor, al imnurilor, al doxologiilor Bisericilor apostolice şi care în liturgiile 
Orientului şi Occidentului se găseşte la sfârşitul rugăciunilor celui ce prezi- 
dează şi în riturile împărtăşirii: exprimă în mod principal consensul, acordul, 
adeziunea poporului la ceea ce îi este propus. Dar Scriptura ne prezintă un 


* Cf. ].-M.R. TILLARD, «La comunione alla Pasqua del Signore», 481; fragmentele menţi- 
onate de Tillard sunt numeroase: Mt 1,23; Lc 1,28; In 3,2; 8,29; 14,16; 16,32; Fap 7,9; 10,38; 
18,9-10; Rom 15,33; 1Cor 14,25; 2Cor 13,11; Fil 4,9; 215 3,16; 2Tm 4,22; Ap 21,3. 

% Cf. ].-M.R. TILLARD, «La comunione alla Pasqua del Signore», 482-485. 

sens şi mai puternic decât acesta: plecând de la fragmente unde Yahwe este 
Dumnezeul lui Amin (Is 65,16), găsind în Apocalips că şi Isus este amin (Ap 
3,14: „Aşa spune cel care este Amin”), adică sigiliul absolut pe care Dumnezeu 
îl pune pe Cuvântul său (2Cor 1,19-20), putem înțelege cum Biserica, în Cris- 
tos, rosteşte „amin lui Dumnezeu, spre gloria sa” (2Cor 1,19-20). Prin acest 
Amin se indică participarea, deplina asociere la ceea ce este în joc, o semnătură 
pusă, o garanţie deplină, o asigurare că eşti în comuniune cu ceea ce altcineva 
a spus sau a făcut. Acestea sunt armoniile evocate de Amen-ul cel mai solemn 
al sinaxei euharistice, acela care concluzionează anafora. Îl putem găsi atestat 
de tradiţia liturgică şi patristică: sfântul Iustin îl atestă în două rânduri, iar 
sfântul Ieronim își aminteşte că în bazilicile romane acest Amen răsuna ca un 
tunet*!. Rolul său este de a indica voinţa adunării liturgice de acţiona în comu- 
niune cu ministrul hirotonit care a pronunţat anafora, de a intra pe deplin în 
acțiunea sa, de a se angaja în ea, de a şi-o face proprie. Această profunzime de 
semnificaţii îl îndreptățește pe Tillard, susținut de multe citate augustiniene, 
să vadă în acest Amen al anaforei sigiliul comuniunii pe care Biserica, în ace- 
lași timp, o primeşte de la Dumnezeu și și-o manifestă sieşi şi lumii. De aceea, 
„din acest Amen derivă toate celelalte Amen-uri răspândite în viaţa creştină; şi 
către acesta se întorc pentru a fi reunite de către ministrul hirotonit şi oferite 
Tatălui în aducere de mulțumire”*?. Poporul îi răspunde ministrului, care acţi- 
onează in persona Christi nu ca o sumă de indivizi care îşi pun împreună pro- 
pria aducere de mulțumire, ci ca un trup cimentat în unitate şi care își face 
proprie unica aducere de mulțumire la care fiecare caută să comunice. Dar 
acest Amen nu este numai cuvântul credinţei care uneşte, înaintea lui Dumne- 
zeu, Biserica locală într-o sinaxă euharistică, ci şi ceea ce o leagă de celelalte 
sinaxe ale celorlalte Biserici locale, care celebrează şi au celebrat liturgia euha- 
ristică. Şi mai mult, după cum Amen-ul anaforei este anticipare a celui rostit 
de corul fericiţilor în liturgia eternă, acesta imprimă sinaxei sigiliul liturgiei 
escatologice a Bisericii cereşti. Datorită acestei bogății de sens, Tillard se simte 
îndreptăţit să-l numească drept „Amen-ul koinoniei, al comuniunii”*?. 

Într-o scurtă concluzie, putem spune că am observat cum anamneza actu- 
alizează, reprezintă în sinaxă misterul pascal al lui Cristos prin legătura directă 
cu ultima cină a Domnului, ce are în centru gesturile lui Cristos asupra pâinii 


31 «Ubi sic ad similitudinem caelestis tonitrui amen reboat...» (HIERONYMUS, Comentarii 
in Epistulam Pauli apostoli ad Galatas, II, 60; CCL 77 A, Turnhout 2006, 80). 

%2 ].-M.R. TILLARD, «La comunione alla Pasqua del Signore», 487. 

33 Cf. ].-M.R. TILLARD, «La comunione alla Pasqua del Signore», 483. 

şi a potirului. De aceea, în cadrul liturgiei euharistice, simbolismul diferitelor 
rituri, precum şi semnificaţia unor formule sau rugăciuni, slujind semnificației 
ecleziale intrinsece pâinii vieţii şi potirului mântuirii, manifestă comuniunea 
eclezială ca făcând parte din însăşi natura profundă a Euharistiei. 


2.3 Eficacitatea eclezială a epiclezei 


Sinaxa adunată în jurul mesei Domnului nu îşi epuizează funcţia dovedin- 
du-se numai epifania, manifestarea misterului comunional al Bisericii. Pentru 
ca Euharistia să fie într-adevăr sacramentul Bisericii-comuniune, Tillard caută 
să arate că sinaxa euharistică nu numai semnifică, dar şi construiește, edifică 
comuniunea Bisericii, căci „Euharistia are drept funcţie aceea de a construi 
puţin câte puţin această Biserică în mijlocul lumii”**. Or, această eficacitate a 
Euharistiei de edificare eclezială este săvârşită de către Duhul Sfânt, dăruit 
Bisericii de către Tatăl prin mijlocirea lui Isus Cristos pentru a duce la împli- 
nire planul său de mântuire a umanităţii. Intervine astfel raportul dintre Eu- 
haristie şi Duhul Sfânt sau al dimensiunii pneumatologice a Euharistiei. 

Pentru a înţelege opera Duhului Sfânt în evenimentul euharistic, trebuie 
mai întâi să încadrăm misiunea sa în actuala etapă postpascală a istoriei mân- 
tuirii. Aici misiunea Duhului este de a interioriza în inima şi viața credincio- 
şilor evenimentul istoric al Paştelui. Graţie Duhului Sfânt, Domnul prelungeşte 
în prezentul Bisericii faptul istoric trecut al morţii şi învierii sale, reînnoindu-i 
eficacitatea mântuitoare. De aceea, venirea Domnului cu puterea mântuitoare 
a Paştelui care se celebrează la sinaxa euharistică este un act al lui Cristos, care 
este însă săvârşit în Duhul Sfânt. Acţiunea Duhului Sfânt, întrucât este suflul 
vieţii noi dăruite de Cristos şi legătură a comuniunii ecleziale, acoperă întreaga 
celebrare a memorialului misterului pascal. Însă putem spune că această acți- 
une este chemată şi invocată cu eficacitate în rugăciunea epicletică a Bisericii, 
care împreună cu anamneza formează centrul anaforelor. Într-adevăr, dacă 
anamneza semnifică a face memoria obiectivă a misterului pascal care dorește 
să-i reconcilieze şi să-i strângă în comuniune pe oameni între ei şi cu Tatăl, 
atunci epicleza izvorăşte tocmai din această anamneză, explicitând densitatea 
şi eficacitatea acestui mister în momentul prezent al celebrării”. Tillard studi- 
ază cu atenţie epiclezele diferitelor anafore ale Orientului şi Occidentului - 


34 J -M.R. TILLARD, «LEucaristia e la Chiesa», 70. 

*5 «Lepiclese jaillit de Lanamnese, de la mémoire de l'œuvre pascale. Elle en explicite la 
densité. Elle na rien d'un apport extérieur» (J.-M.R. TILLARD, «Faisant mémoire de ton fils», 
Parole et Pain 9 (1972) 152). 

acestea fiind şi izvoarele liturgice cele mai citate în opera sa teologică —, pentru 
a demonstra că Duhul Sfânt în cadrul sinaxei are funcţia de a modela după 
modelul misterului celebrat fiinţa şi viaţa Bisericii. 


2.4 Comuniunea, rod al puterii Duhului Sfânt 


Respectând dinamismul economiei mântuirii, în care totul vine de la Tatăl, 
prin Fiul, în Duhul Sfânt şi totul se întoarce la Tatăl, Biserica, în liturgia euha- 
ristică, se îndreaptă către Tatăl pentru a-L cere pe Duhul Sfânt care să-i edifice 
țesutul său de comuniune. Tillard înțelege epicleza drept „actul Bisericii - si- 
gură de a fi ascultată datorită promisiunii lui Cristos — care îl imploră pe Tatăl 
să trimită asupra pâinii şi potirului, dar şi asupra ei înşişi, Duhul Rusaliilor. De 
ce? Pentru ca Duhul să o desăvârşească în misterul în care ea ființează”*. Şi 
misterul în care Biserica există nu este altul decât identitatea sa de spaţiu al 
reconcilierii şi al comuniunii oamenilor cu Tatăl şi între ei. Duhul Sfânt dăruit 
de către Tatăl în urma epiclezei construieşte, așadar, misterul de comuniune al 
Bisericii. 

Pentru a demonstra aceasta, Tillard consideră epicleza anaforei din Tradi- 
tia Apostolică ce se divide: o primă parte ce priveşte coborârea Duhului Sfânt 
asupra darurilor Bisericii în vederea transformării elementelor şi o a doua 
parte care din punct de vedere cronologic este anterioară celei dintâi, care cere 
darul unităţii Bisericii şi ca toţi cei care participă la sfintele taine să fie umpluți 
de Duhul Sfânt: 


Te rugăm, trimite pe Duhul tău cel Sfânt peste ofranda Sfintei Biserici: adunându- 
i în unitate, dăruieşte tuturor acelora care se împărtășesc din sfintele tale mistere 
plinătatea Duhului Sfânt, spre întărirea credinţei lor în adevăr, ca astfel să Te pu- 
tem lăuda şi preamări prin Fiul tău, Isus Cristos, prin care să-ţi fie slavă şi cinste, 
împreună cu Duhul Sfânt, în sfânta Biserică, în toţi vecii vecilor”. 


Aici acţiunea Duhului este în vederea unităţii credincioşilor și este astfel 
legată de construirea comuniunii ecleziale. Perspectiva acestei comuniuni 
ecleziale realizate de Duhul Sfânt este întâlnită şi în bogata anaforă a sfântului 
Vasile, în care se cere darul de a fi reuniți în comuniune de unicul Duh Sfânt: 
„pentru ca noi să fim uniţi unii cu alții în comuniunea unicului Duh Sfânt”. 
A primi, aşadar, în cadrul sinaxei euharistice, pâinea vieţii şi potirul mântuirii 


* ].-M.R. TILLARD, «Eucharistie et Eglise», 110. 
37 ].-M.R. TILLARD, L'Eucaristia e lo Spirito Santo, Milano 1998, 21. 
38 «Anafora bizantina di san Basilio», în Segno di unită, a cura di E. MAZZA, 260-261. 

înseamnă a primi puterea Duhului Sfânt, care actualizează în credincioşi efi- 
cacitatea de împăcare şi comuniune a Paștelui şi, astfel, construieşte comuni- 
unea Bisericii. 

Graţie prezenţei Duhului Sfânt în lucrarea tainică prin care elementele pâi- 
nii şi vinului devin sacramentul trupului şi sângelui Domnului, acest proces a 
fost numit de către tradiţie, ca, de exemplu, în sfântul Ciprian” şi sfântul Au- 
gustin“, santificatio ce trimite la termenul grecesc hagiasmos. Aceşti termeni, 
care reflectă adevărata natură a epiclezei şi a rolului Duhului Sfânt, îl conduc 
pe Tillard la anticul adagiu oriental ta hagia tois hagiois, care consideră osmo- 
za strânsa legătură dintre pâinea şi potirul sfinţite de către Duhul Sfânt (hagia 
sau sancta) şi credincioşii sfinţiți prin botez de către acelaşi Duh Sfânt (hagioi 
sau sancti). În afara acestei relaţii dintre cele sfinte (sancta) şi cei sfinţi (sancti), 
ce trimite la dinamismul dintre Domnul şi Biserica sa, sfinţirea darurilor şi-ar 
pierde semnificaţia comunională. 

Comuniunea este, așadar, rodul puterii, acţiunii Duhului Sfânt. Duhul 
Sfânt acționează în urma rugăciunii epicletice, plăsmuind sinaxa euharistică 
prin comuniunea ce izvorăşte din misterul pascal al lui Cristos, reactualizat 
prin memorial. Dar eficacitatea eclezială a epiclezei se mai lărgeşte, după Til- 
lard, şi include purificarea continuă a creştinilor ce participă la sinaxă şi spe- 
ranţa eclezială de a ajunge la bunurile escatologice. 

Teologul dominican arată cum „Euharistia construieşte Biserica nu numai 
întărind uniunea credincioșilor cu Tatăl şi a lor în Cristos, dar şi, în același 
moment, smulgându-i progresiv lumii păcatului“. Euharistia edifică, aşadar, 
Biserica, purificând-o de păcat pentru a o face părtaşă în întregime la gloria 
capului său, Cristos. Puterea Duhului Sfânt, comunicată prin pâinea vieţii şi 
potirul mântuirii, pătrunde Biserica în situaţia sa concretă de popor de păcă- 
toşi şi îi oferă astfel remediul, antidotul, medicamentul nemuririi. Tillard afir- 
mă aceasta studiind epiclezele anaforelor patristice, care atestă virtutea purifi- 
catoare a Euharistiei: astfel, în anafora sfântului Iacob, primul rod al coborârii 
Duhului asupra credincioşilor este iertarea păcatelor“, iar în epicleza anaforei 


39 Cf. CIPRIANO, Epistola, 63,13; CCL 3C, Turnhout 1996, 407. 

40 Cf. AGOSTINO DI IPPONA , Discorsi 227,1, Città Nuova, Roma 1984, 386. 

^ ].-M.R. TILLARD, LEucaristia pasqua della Chiesa, Roma 1969, 264. 

42 Trimite, Doamne, acest Duh preasfânt al tău asupra noastră şi asupra acestor daruri 
prezentate ţie; ca să ne viziteze cu parusia sa sfântă, bună şi glorioasă şi să sfințească şi să facă 
din această pâine trupul sfânt al lui Cristos, Amin, și din acest potir sângele preţios al lui Cristos, 
Amin. Ca să fie pentru toţi cei care participă spre iertarea păcatelor şi viața cea veşnică, pen- 
tru sfinţirea sufletelor şi a trupurilor, pentru a aduce roadele faptelor bune, pentru edificarea 

din Constituţiile Apostolice şi a anaforei sfântului loan Crisostom, purificarea 
de păcate se află printre efectele harurilor implorate*. Iar această eficacitate de 
purificare nu se desfăşoară însă pe un plan pur individual, ce îl priveşte pe 
singurul credincios, ci are loc pe planul eclezial specific acestui sacrament: 
„Euharistia depăşeşte limitele individului şi pătrunde întreaga Biserică în mis- 
terul său profund: aceasta îi permite să strângă şi să repare legăturile de iubire 
şi de unitate în Cristos”. Efectul purificator implorat la epicleză este, aşadar, 
în strânsă legătură cu comuniunea eclezială, având menirea de a o intensifica 
şi a o menţine, căci „fără această acțiune asupra păcatului Euharistia nu ar 
construi cu adevărat Biserica cea veşnică în Biserica pelerină”. 

Puterea Duhului Sfânt, prin care este actualizat misterul pascal al lui Cris- 
tos, edifică Biserica nu numai prin vindecarea slăbiciunilor sale, eliberând-o 
de propria mizerie, dar şi prin faptul că Duhul seamănă în realismul condiţiei 
pământeşti a Bisericii sămânţa învierii, şi astfel, promovează unitatea şi spe- 
ranţa eclezială de a intra definitiv în Împărăţia deplinei comuniuni, în gloria 
celui Înviat. Tot epiclezele anaforelor sunt cele care arată cum Fuharistia hră- 
nește speranţa eclezială. Între acestea, o importanţă deosebită este dată de Til- 
lard Anaforei sfântului Marcu, care, aparţinând liturgiei alexandrine, cere ca 
venirea Duhului Sfânt asupra pâinii şi a vinului să rodească în comuniunea 
credincioşilor la fericirea vieţii veşnice“. Pe aceeaşi lungime de undă se află şi 
Anafora celor doisprezece apostoli, de tradiţie bizantină, precum şi Anafora 
apostolilor Addai și Mari, care se roagă astfel: 


Să coboare, Domnul meu, Duhul tău Sfânt şi să se odihnească asupra acestei ofer- 
te a slujitorilor tăi, să o binecuvânteze şi să o sfințească, ca să fie pentru noi, Dom- 
nul meu, spre ştergerea greşelilor, iertarea păcatelor, spre marea speranţă a învierii 
din morţi şi spre viața cea nouă în împărăţia cerurilor, împreună cu toţi aceia care 
s-au bucurat de bunăvoința ta”. 


Semnificaţia acestor invocaţii epicletice întâlnite, mai ales, în liturgiile orien- 
tale o întâlnim şi în liturgia latină, cu precădere în rugăciunile numite în sa- 
cramentariile antice segreta şi postcommunio. Prezentând o listă impresionantă 
de astfel de rugăciuni latine, Tillard arată că şi în tradiţia liturgică occidentală 


Bisericii tale sfinte, catolice şi apostolice...” („Anafora sfântului Iacob, fratele Domnului”, în 
Segno di unită, a cura di E. MAZZA, 282-283). 

*3 Cf. Segno di unită, a cura di E. MAZZA, 246. 

**].-M.R. TILLARD, LEucaristia pasqua della Chiesa, 275. 

*5].-M.R. TILLARD, LEucaristia pasqua della Chiesa, 277. 

46 Cf. „Anafora di san Marco evangelista”, în Segno di unită, a cura di E. MAZZA, 196. 


DA 


47 „Anafora degli apostoli Addai e Mari”, în Segno di unită, a cura di E. MAZZA, 305. 

îi este atribuit Euharistiei darul imortalităţii şi al creşterii în speranța împărtă- 
şirii bucuriei Împărăției veşnice“. 

Tillard însă nu se limitează să afirme că în cadrul sinaxei euharistice pri- 
mim sămânța învierii drept o autentică pregustare a bunurilor escatologice, 
pentru că tocmai această speranţă eclezială a gloriei eterne nu smulge Biserica 
din terenul concret al vieţii sale, ci îi hrăneşte şi stimulează spiritul misionar. 
De aceea, momentul postliturgic este numit de teologul dominican, folosind 
terminologia orientală, „liturghia de după Liturghie, adică liturghia vieții co- 
tidiene în terenul căreia trebuie să dea roade sămânţa învierii care a fost pri- 
mită în timpul Liturghiei sacramentale”. De aceea, invocaţiile epiclezei tre- 
buie să se transforme într-o angajare a credincioşilor pentru a actualiza în 
gesturile existenţei concrete darul Duhului Sfânt: „A primi în cadrul memori- 
alului pâinea şi potirul comuniunii înseamnă a primi puterea Duhului Dom- 
nului pentru a deveni, întăriți de această putere, înfăptuitori ai reconcilierii, ai 
milostivirii, ai dăruirii totale de sine celorlalți, deci înfăptuitor ai comuniunii”. 
Experiența comuniunii trăite în cadrul sinaxei euharistice imprimă, aşadar, 
momentului posterior celebrării două mari dimensiuni: dimensiunea comu- 
nitară a comuniunii ecleziale şi dimensiunea misionară a trimiterii spre a-l 
sluji pe aproapele, spre diaconie. 


3. Concluzii 
3.1. Concluzie teologică 


Prima observaţie concluzivă constă în relevarea faptului că Euharistia este 
evenimentul sacramental eclezial ce conduce gândirea sa teologică, asemenea 
unei stele ce are menirea de a lumina întregul parcurs al reflecţiei sale. În câm- 
pul privilegiat al cercetării sale, cel ecleziologic, Tillard îşi structurează per- 
cepția despre misterul Bisericii lui Dumnezeu în jurul unei realități ce emerge 
din Euharistie şi din însuși planul mântuitor al lui Dumnezeu: comuniunea. 
Această comuniune se înrădăcinează în comunitatea de iubire dintre Tatăl şi 
Fiul în Duhul Sfânt şi este în același timp substanța mântuirii, pe care Dum- 
nezeu o împlineşte prin misterul pascal al lui Cristos şi o oferă umanităţii se- 
parate de Fl şi separate în ea însăşi. Comuniunea care izvorăşte din Sfânta 
Treime îşi iradiază puterea mântuitoare în Biserică, Trupul eclezial al lui Cristos, 


* Cf. ].-M.R. TILLARD, LEucaristia pasqua della Chiesa, 353-358. 
* Cf. ].-M.R. TILLARD, «La comunione alla Pasqua del Signore», 497. 
50 J.-M.R. TILLARD, «Faisant mémoire de ton fils», Parole et Pain 9 (1972) 153. 

care, în puterea Duhului Sfânt, manifestă şi edifică fiinţa sa de comuniune, 
celebrând în ascultare față de porunca Domnului Isus memorialul misterului 
său pascal. De aici rezultă legătura vitală, osmoza, spune Tillard, dintre Euha- 
ristie şi Biserică. Această osmoză reprezintă lungimea de undă constantă a 
Bisericii originilor şi, de aceea, firul esenţial al unităţii dintre Bisericile Orien- 
tului şi cea Occidentală. Biserica este euharistică pentru că din contactul cu 
trupul euharistic al Domnului, în același timp, obține viața sa de comuniune, 
dar îşi manifestă şi natura sa cea mai profundă, natura sa comunională. A 
asuma această cheie de lectură euharistică pentru aprofundarea ecleziologiei 
de comuniune înseamnă pentru Tillard a pleca de la evenimentul central al 
Bisericii vizibile, care este tocmai sinaxa euharistică a Bisericii locale, prezidată 
de episcopul propriu, înconjurat de prezbiteriul său, de diaconi şi de întregul 
popor creştin. 

Pentru a demonstra că sinaxa euharistică reprezintă în acelaşi timp epifa- 
nia, dar şi construirea, edificarea comuniunii ecleziale, Tillard aprofundează 
valoarea teologică a celebrării euharistice, a cuvintelor, rugăciunilor şi riturilor 
ce o structurează. Un prim loc au cele două momente care fac parte din inima 
memorialului euharistic, adică anamneza şi epicleza, a căror profundă natură 
eclezială este bine pusă în lumină. 

Reciprocitatea, osmoza dintre Biserică şi Euharistie, este demonstrată de 
Tillard atât prin citarea abundentă a izvoarelor liturgice, cât şi prin metoda 
folosită în discursul său teologic. Este o metodă care trimite la o indicație ofe- 
rită de documentul conciliar Sacrosantum Concilium la nr. 48, pentru a apro- 
funda înţelegerea misterului euharistic prin riturile şi rugăciunile sale: 


Biserica veghează cu grijă ca fiii săi să nu asiste ca străini sau spectatori muţi la 
acest mister al credinţei, ci, înțelegându-l bine, cu ajutorul riturilor şi rugăciunilor 
(id bene intelligentes, per ritus et preces), să participe la acţiunea sacră în mod con- 
ştient, cu pietate şi activ. 


Acesta este meritul principal, din punct de vedere liturgic, pe care trebuie 
să i-l recunoaștem ecleziologiei de comuniune a lui J.M.R. Tillard. Prin această 
metodă, Tillard a pus în practică cuvintele spuse de alt important teolog cu 
care a colaborat în redactarea instrucţiunii Eucharisticum mysterium, Cipriano 
Vaggagini: „Liturgia dăruieşte teologiei ceva ce celelalte izvoare ale revelaţiei, 
numai prin ele singure, nu pot dărui””!. Este o metodă care aşteaptă încă să fie 
adoptată în multe câmpuri ale reflecţiei teologice, o metodă care vede, aşadar, 


51 C. VAGGAGINI, Liturgia e pensiero teologico recente. Inaugurazione del Pontificio Istituto 
Liturgico, Pontificio Ateneo S. Anselmo, Roma 1961, 75. 

în liturgie un autentic locus theologicus, nu un simplu şi formal aparat de ru- 
brici, o metodă care este conştientă de sensurile ce pot îmbogăţi teologia dacă 
se ia în serios anticul adagiu lex orandi, lex credendi. 


3.2 Consecințe pentru o reînnoită spiritualitate liturgică 


Raportul strâns de dependenţă, de osmoză dintre Euharistie şi Biserică, ce 
ne conduce la reciprocitatea dintre Liturgie şi Ecleziologie, are şi o altă conse- 
cință: osmoza existentă între liturgie şi viaţa spirituală, mai precis, între Euha- 
ristie şi spiritualitatea creştină. Papa Ioan Paul al II-lea arăta în Enciclica Eccle- 
sia de Euharistia: 


În zorii celui de-al treilea mileniu, noi toți, fii şi fiice ale Bisericii, suntem chemaţi 
să mergem înainte cu un elan reînnoit în viaţa creştină. După cum scriam în scri- 
soarea enciclică Novo millennio ineunte, „nu este vorba de a inventa un nou pro- 
gram. Programul există deja: este cel dintotdeauna, extras din evanghelie şi din 
tradiţia vie. Este centrat, în ultimă instanță, pe Cristos însuși, pe care trebuie să-l 
cunoaștem, să-l iubim, să-l imităm, pentru a trăi prin el viaţa trinitară şi pentru a 
transforma cu el istoria până la împlinirea sa în Ierusalimul ceresc” (NMI 29). 
Realizarea acestui program cu un elan reînnoit în viaţa creştină trece prin Euha- 
ristie. Orice angajare în sfinţenie, orice lucrare vizând împlinirea misiunii Biseri- 
cii, orice actualizare a planurilor pastorale trebuie să scoată din misterul euharis- 
tic puterea necesară şi să se orienteze spre el ca spre apogeul lor.... Dacă neglijăm 
Euharistia, cum vom vindeca sărăcia noastră? (60) 


Dar atunci şi spiritualitatea de comuniune, consecință directă a ecleziolo- 
giei de comuniune, pe care același papă o recomandă Bisericii pentru noul 
mileniu (NMI 43), trebuie şi ea să treacă prin Euharistie, prin sinaxa euharis- 
tică în care Biserica este edificată drept comuniune şi, în acelaşi timp, își ma- 
nifestă natura profund comunională. De aceea, spiritualitatea de comuniune 
este, înainte de toate, o spiritualitate liturgică, adică o spiritualitate în care 
Cristos este primul liturg, care nu încetează să acţioneze în Biserică şi în lume 
prin puterea misterului său pascal ce oferă lumii comuniunea cu Tatăl ceresc 
prin acţiunea edificatoare a Duhului Sfânt. 

Promovarea spiritualităţii liturgice înseamnă, aşadar, aprofundarea fecun- 
dităţii spirituale a celebrării euharistice, a riturilor şi rugăciunilor prin care aceasta 
se exprimă. Este vorba de o bogăţie ce stă la dispoziția tuturor credincioşilor, 
mai ales ştiind că reforma liturgică a diferitelor rituale şi deci şi a Liturghierului 
Roman a avut drept fundament teologic tocmai ecleziologia de comuniune 
repropusă cu tărie de Conciliul Vatican al II-lea. Această înrădăcinare liturgică, 

euharistică, a spiritualităţii va conduce la o purificare a spiritualității de un 
anumit devoţionalism individualist, precum şi de anumite tendinţe emotivo- 
psihologice, care nu sunt mereu în acord cu Cuvântul lui Dumnezeu şi cu 
imaginea lui Dumnezeu transmisă în liturgie. Spiritualitatea liturgică, mai 
ales, îi va ajuta pe cei care iau parte la sinaxa euharistică să înțeleagă faptul că 
formează trupul eclezial al Domnului, că, împărtăşindu-se din pâinea vieții şi 
din potirul mântuirii, sunt transformați şi devin „un singur trup şi un singur 
suflet în Cristos” (epicleza Rugăciunii Euharistice III). Astfel, vor fi depăşite 
diferitele condiționări de tip individualist, care, pe parcursul istoriei Bisericii, 
au împiedicat realizarea şi, mai ales, trăirea comuniunii ecleziale. 


3.3 Consecințe pentru pastorala liturgică 


Într-un articol intitulat „Euharistia şi vizibilitatea comuniunii”, Tillard afirmă: 
„La adunarea sa euharistică, Biserica locală emerge într-o anumită măsură 
atât prin pluralitatea membrilor săi, cât şi prin unitatea ce îi strânge. Este atât 
de important, încât, dacă dorim să ştim cine este biserica într-un anume loc, 
cea mai sigură cale de a afla este de a ne uita la sinaxa sa euharistică”*?. Din 
osmoza existentă între Euharistie şi Biserică, din faptul că celebrarea euharis- 
tică construieşte comuniunea profundă a Bisericii şi în același timp o manifestă 
emerg şi anumite consecinţe de natură mai practică, pe care le putem numi de 
pastorală liturgică. Aceste consecinţe pot să apară şi ca răspunsuri la anumite 
întrebări: Cât de mult sau cât de puţin exprimă celebrarea euharistică dumini- 
cală a unei parohii din biserica noastră locală comuniunea ce îi ieste dăruită 
de trupul euharistic al Domnului? Este comuniunea lungimea de undă pe care 
se desfăşoară în mod conștient celebrarea euharistică prin participarea activă, 
deplină şi conştientă a tuturor membrilor adunării euharistice, respectând di- 
namismul interior al preoţiei baptismale a credincioşilor şi al preoţiei minis- 
teriale a celui ce prezidează sinaxa? Care sunt acțiunile de pastorală liturgică 
menite să conducă la asimilarea din partea tuturor credincioşilor a încărcătu- 
rii comunionale a Euharistiei şi să îi ajute să o manifeste în viața cotidiană 
proprie şi a comunității? Cum pot fi ajutaţi ministranţii, lectorii, comentatorii 
şi membrii corului să-şi înțeleagă propriul rol drept o adevărată slujire liturgică 
(cf. SC 29), deci o slujire a comuniunii Bisericii? 

Răspunsul la aceste întrebări poate fi dat, pe de o parte, făcând ca prin par- 
ticiparea la Euharistie să lăsăm ca Biserica cu misterul său de comuniune să se 


52 J.-M.R. TILLARD, «The Eucharist and the visibility of Koinonia», Mid - Stream 27 (1988) 345. 

trezească în suflete, pentru a-l parafraza pe Romano Guardini și fericita lui 
afirmaţie, iar pe de altă parte, folosind toate instrumentele pe care Biserica 
noastră locală le are la îndemână pentru o autentică formare liturgică atât a 
clerului, cât şi a credincioşilor, formare care, cu siguranţă, va produce şi acţi- 
unile de pastorală liturgică impuse de această experienţă a Bisericii drept mis- 
ter de comuniune. 


